Lockheed SR-71 Blackbird

Lockheed SR-71, neoficialiai vadinamas Blackbird (, juodasis strazdas) – ilgų atstumų, ypač greitas JAV strateginis žvalgybinis lėktuvas, sukurtas pagal beuodegio lėktuvo schemą.

„SR-71“ pasiekia daugiau nei tris kartus didesnį nei garso greitį ore. Skrydis iš Niujorko į Londoną trukdavo apie 1 valandą 54 minutes. Keleiviniam viršgarsiniam „Concorde“ reikėdavo 3 valandų ir 20 minučių, o įprastiniam lėktuvui reikia apie šešių.

 Istorija 
Stengtasi padaryti lėktuvą nematomą radarų ekranuose, tačiau tai pavyko tik iš dalies. Žvalgomos šalies radarai šiuos lėktuvus dažnai pamatydavo, ir jie ne kartą buvo atakuoti priešlėktuvinėmis raketomis, tačiau dėl didelio „SR-71“ greičio numušti nė vieno nėra pavykę. Iš viso yra sudužę 12 tokių lėktuvų, nei vienas kovos aplinkybėmis.Prarasti Lockheed SR-71  Vietnamo kare į „SR-71“ buvo paleista apie 800 priešlėktuvinių raketų, tačiau, per savo operatyvinės veiklos laikotarpį, nei vienas lėktuvas nebuvo numuštas.

„SR-71“ nutūpus, kurį laiką niekas negalėdavo prie jo prieiti, nes korpusas nuo trinties į orą būdavo įkaitęs iki apie 300 °C. Aviacijoje naudojami aliuminio lydiniai tokioje temperatūroje nebeatsparūs, todėl korpusas buvo pagamintas iš titano. Titaną šiam lėktuvui pačiame Šaltojo karo įkarštyje „Lockheed Martin" pavyko įsigyti iš Sovietų Sąjungos. JAV pavyko išsaugoti karines paslaptis, taip niekam ir nesužinant, kam panaudojamas nupirktas metalas.

Dėl šiluminio plėtimosi lėktuvas tapdavo sandarus tik įkaitęs ir šalti bakai leisdavo kurą. Todėl lėktuvas pakildavo su nedideliu kuro kiekiu, „apšildavo“ ore, skrydžio metu prisipildydavo degalų ir tik tada pradėdavo misiją. „SR-71“ misijos buvo tokios slaptos, jog dauguma jų metu surinktų duomenų iki šiol neatskleidžiami.

„SR-71“ naudojo specialius degalus „JP-7", kurie taip pat buvo naudojami kaip šaldymo agentas - cirkuliuodami korpuso aušinimo sistemoje jie buvo naudojami aušinti lėktuvą. Siekiant saugumo, buvo sukurti itin sunkiai užsiliepsnojantys degalai, kurių beveik neįmanoma padegti ne lėktuvo variklyje. Šių degalų savikaina prilygo parduotuvėje parduodamo škotiško viskio kainai ir prisidėdavo prie nemažų (24 000–27 000 JAV dolerių per valandą) jo eksploatavimo sąnaudų.
miniatiūra|Lockheed SR-71 Blackbird Daksfordo aviacijos muziejuje (Jungtinė Karalystė)
Lėktuve buvo naudojami sudėtingos konstrukcijos varikliai, kurių darbas iš pradžių buvo valdomas analoginiais kompiuteriais. Šie kompiuteriai ne visada susidorodavo su užduotimi – pasitaikydavo, jog variklis ore užgesdavo, smarkiai sumėtydamas lėktuvą. Vėliau buvo įrengti skaitmeniniai kompiuteriai, kurie užtikrino patikimesnį variklių darbą.

Pamažu susikūrė šiuo lėktuvu besidominčių entuziastų misticizmo ir garbinimo kultas, daugiausia sąlygotas neįprasto jo vaizdo, įspūdingų galimybių ir jį supančios slaptumo skraistės. Plito kalbos, jog tikros „SR-71“ galimybės daug didesnės nei realiai skelbiamos ir niekada nebuvo iš tiesų atskleistos. Pagal viešai skelbiamus duomenis, didžiausias greitis, kuris buvo pasiektas su šiais varikliais, siekė 3,44 Macho. Tačiau pilotai pasakoja, kad yra pasiekę net 3,5 Macho greitįBrian Shul, The Untouchables, 1993. Lėktuvas galėdavo pakilti iki maždaug 25,9 km aukščio.

Formaliai lėktuvų naudojimas JAV karinėse oro pajėgose buvo nutrauktas 1990 m., o iki 1999 m. keli lėktuvai buvo perduoti NASA, tyrimų tikslams, žvalgybą tęsiant tik iš dirbtinių palydovų. Tačiau tai, kad šie lėktuvai keliskart trumpam buvo grąžinti į rikiuotę  ir po to vėl perkelti saugojimui bei tai, kad ilgai ir sėkmingai dirbę, jie oficialiai nebuvo niekuo pakeisti, sukėlė mitą, jog JAV turi ir naudoja kitos kartos maždaug penkis kartus už garsą greitesnius žvalgybinius lėktuvus. Ganduose minimas ir jų kodinis pavadinimas („Aurora“). 

XXI a pradžioje Lockheed Martin padalinys "Skunk Works" yra patvirtinęs, kad kuria naują bepilotį lėktuvą "SR-72", kuris galėtų pasiekti iki 6,0 Machų greitį.

 Aviakatastrofos ir eksponavimas 
+SR-71 Blackbird sąrašasJAV KOP numerisModelisEksponavimo vieta arba likimas61-7950SR-71ASudužo 1967 m. sausio 10 d.61-7951SR-71APima Air & Space Museum (Davis-Monthan KOP bazė), Tuksonas, Arizonas valstija. Paskolintas NASA, Nr. "YF-12C #06937".61-7952SR-71ASudužo 1966 m. sausio 25 d. skrisdamas 3 Machų greičiu. 61-7953SR-71ASudužo 1969 m. gruodžio 18 d.61-7954SR-71ASudužo 1969 m. balandžio 11 d.61-7955SR-71AAir Force Flight Test Center Museum, Edwards KOP bazė, Kalifornijos valstija61-7956SR-71BAir Zoo muziejus, Kalamazoo, Mičigano valstija (NASA831)61-7957SR-71BSudužo 1968 m. vasario 11 d.61-7958SR-71AAviacijos muziejus, Robins KOP bazė, Warner Robins, Džordžijos valstija61-7959SR-71AKOP ginkluotės muziejus, Eglin KOP bazė, Floridos valstija61-7960SR-71ACastle aviacijos muziejus, Atwater, Kalifornijos vasltija61-7961SR-71ACosmosphere muzijejus, Hutchinson, Kanzaso valstija61-7962SR-71ADaksfordo aviacijos muziejus, Jungtinė Karalystė61-7963SR-71ABeale KOP bazė, Marysville, Kalifornija61-7964SR-71AStrategic Air Command & Aerospace Museum, Ashland, Nebraskos valstija61-7965SR-71ASudužo 1967 m. spalio 25 d.61-7966SR-71ASudužo 1967 m. balandžio 13 d.61-7967SR-71ABarksdale KOP bazė, Bossier City, Luizianos valstija61-7968SR-71AVirdžinijos mokslo muziejus, Ričmondas, Virdžinijos valstija61-7969SR-71ASudužo 1970 m. gegužės 10 d.61-7970SR-71ASudužo 1970 m. birželio 10 d.61-7971SR-71AEvergreen aviacijos muziejus, McMinnville, Oregono valstija61-7972SR-71ASmitsono instituto Steven F. Udvar-Hazy centras, Vašingtono Daleso tarptautinis oro uostas, Chantilly, Virdžinija61-7973SR-71ABlackbird Airpark, Palmdeilas, Kalifornija61-7974SR-71ASudužo 1989 m. balandžio 21 d.61-7975SR-71AMarch Field Air Museum, March KOP bazė, Riverside, Kalifornija61-7976SR-71ANational Museum of the United States Air Force, Wright-Patterson KOP bazė, Deitonas, Ohajo valstija61-7977SR-71ASudužo 1968 m. spalio 10 d. Kabina eksponuojama Sietlo skrydžio muziejuje.61-7978SR-71ASudužo 1972 m. liepos 20 d.61-7979SR-71ALackland KOP bazė, San Antonio, Teksaso valstija61-7980SR-71AArmstrong Flight Research Center, Edwards KOP bazė, Kalifornija61-7981SR-71CHill Aerospace Museum, Hill KOP bazė, Ogden, Jutos valstija (buvęs YF-12A 60-6934)

 Charakteristikos 

 Išnašos 

 Nuorodos 
 sr-71.org
 Lockheed SR-71 Fotogalerija
 Lockheed SR-71 diagramos

Kategorija:Žvalgybiniai lėktuvai
Kategorija:Lockheed Martin orlaiviai
Kategorija:Vidursparniai
Kategorija:Beuodegiai orlaiviai